proxectonos/corpus_dominio_legal_administrativo_tmp huggingface dataset:
06/06/2013 | Administración LocalMunicipal
A Laracha
Aprobación inicial da modificación da ordenanza fiscal nº 12, reguladora da taxa por distribución de auga, incluídos os dereitos de enganche e a utilización de contadores

O Pleno do Concello en sesión ordinaria de data vintenove de maio de 2013, aprobou provisionalmente a modificación da Ordenanza Fiscal número 12, reguladora da taxa por distribución de auga, incluídos os dereitos de enganche e a utilización de contadores. O mencionado acordo exponse ao público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automáticamente a definitivo, sen necesidade de acordo plenario. A Laracha, 29 de maio do 2013. O alcalde José Manuel López Varela
06/06/2013 | Administración LocalMunicipal
A Laracha
Aprobación inicial da modificación do límite de gasto non financeiro para o exercicio 2013

Aprobado inicialmente polo Pleno da Corporación, en sesión ordinaria de 29 de maio de 2013, a modificación do límite de gasto non financeiro que fora aprobado polo Pleno en sesión de 13 de decembro de 2012, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia. Durante ese prazo poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o novo límite de gasto considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. A Laracha, 30 de maio de 2013 O ALCALDE JOSÉ MANUEL LÓPEZ VARELA
06/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42129. Dirección Xeral de Desenvolvemento Rural. Concellos de Arzúa e Santiso

ANUNCIO INFORMACIÓN PÚBLICA A Dirección Xeral de Desenvolvemento Rural (Consellería de Medio Rural e do Mar), solicita de Augas de Galicia a autorización de obras nos T. M. de Arzúa e Santiso (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.42129. As obras solicitadas consistirán na demolición dunha ponte existente no río Boente, que constitúe una obra de drenaxe da estrada que une os concellos de Arzúa e Santiso, e que na actualidade se atopa deteriorada impedindo o tráfico rodado, pretendéndose a construcción dunha nova obra de drenaxe, a cal se define no documento titulado “Solicitude de autorización para construcción de ponte sobre o río Boente na estrada de Arzúa a Santiso”, datado en abril de 2013, e consistente, básicamente, nunha estrutura isostática formada por estribos formigonados “in situ” e taboleiro formado por vigas prefabricadas pretensadas de canto 80 cm e lousa de compresión de 20 cm de canto. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Arzúa e Santiso ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de maio de 2013. O xefe do Servizo Territorial Ángel Gómez Rey
06/06/2013 | Administración LocalMunicipal
Rianxo
Recadación
Publicación aprobación provisional de ordenanzas

Ós efectos do artigo 17 do Real Decreto 2/2004, de 5 de marzo polo que se aproba o Texto Refundido da Lei Reguladora das Facendas Locais, expóñense ó público os acordos provisionais de: -Modificación da ordenanza fiscal reguladora da taxa pola prestación de servizos para uso e disfrute da piscina municipal e instalacións anexas. -Modificación da ordenanza fiscal reguladora da taxa por ocupación de terreos de uso público municipal con mesas, cadeiras, tribunas, taboados e outros elementos análogos, con finalidade lucrativa. O Prazo de exposición pública e de presentación das reclamacións: Trinta días hábiles a partir do seguinte á data de publicación deste anuncio no Boletín Oficial da Provincia. Rianxo, 29 de maio de 2013. O ALCALDE Adolfo Muiños Sánchez.
06/06/2013 | Administración LocalMunicipal
Noia
Secretaría
Edicto Cdad. Edf. Rúa Carcasía, 44

Intentada a notificación persoal, esta non se puido practicar por non se facer cargo no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 15 de febreiro de 2013 a Concelleira delegada de obras e servizo do Concello Noia ditou requerimento para que no prazo de 10 días hábiles presente copia da autorización municipal de subministro de auga potable para o inmoble sito en: rúa Carcasia, núm.04 Com, posto que dispón de subministro de auga sen contar coa preceptiva autorización municipal. En caso contrario procederase a suspensión do subministro, así como a incoación dun expediente sancionador pola presunta comisión de infracción moi grave sancionable con multas de ata 3.000 euros. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 27 de maio de 2013 O alcalde, Asdo. Rafael García Guerrero.
06/06/2013 | Administración LocalMunicipal
Noia
Administración Financeira. Intervención
Aprobación definitiva de expediente de suplemento de créditos número 2/2013

ANUNCIO Aprobación definitiva do expediente de suplemento de créditos número 2/2013 sobre o orzamento municipal de 2012 prorrogado. Rematado o prazo de exposición ó público do acordo plenario de aprobación inicial do expediente de suplemento de créditos número 2/2013, de data 29 de abril, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169 do texto refundido da Lei reguladora das facendas locais e 38.3 en relación 20.1 do Real decreto 500/1990, do 20 de abril. En cumprimento dos artigos 169.3 da citada Lei e 20.3 do Real decreto 500/1990, do 20 de abril, a que remiten, respectivamente, os artigos 177.2 de aquela e 38.1 de este, faise público o resumo por capítulos do estado de ingresos e gastos trala aprobación do devandito expediente: ESTADO DE GASTOS ESTADO DE INGRESOS En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 30 de maio de 2013. O alcalde Rafael García Guerrero
06/06/2013 | Administración LocalMunicipal
Carballo
Anuncio de publicación da aprobación inicial da ampliación de aparcamento regulado con zona azul (6.ª fase) no concello de Carballo (A Coruña)

O Pleno municipal, en sesión ordinaria celebrada o 27 de maio de 2013, aprobou inicialmente a ampliación de aparcamento regulado con zona azul en varias calles do concello de Carballo. Sométese o expediente a exposición pública durante o prazo de 30 días, a contar desde a inserción deste anuncio no Boletín Oficial da Provincia, para a interposición de alegacións, reclamacións ou suxerencias ao acordo inicialmente adoptado. De non se teren presentado alegacións, reclamacións ou suxerencias no prazo establecido, considerarase aprobada definitivamente a ampliación do aparcamento regulado con zona azul (6.ª fase). Carballo, 29 de maio de 2013. O alcalde D. Evencio Ferrero Rodríguez
06/06/2013 | Administración LocalMunicipal
Ferrol
Unidade de Contratación
Anuncio de licitación para a “Contratación do servizo de desbroce de viais e limpeza de cunetas da zona rural do Concello de Ferrol”

Organismo: Concello de Ferrol Dependencia que tramita o expediente: Unidade de Contratación Descrición do obxecto: Contratación do servizo de desbroce de viais e limpeza de cunetas da zona rural do Concello de Ferrol. Número de expediente: AV 03318 13/09 Prazo de execución: un (1) ano contado dende o día seguinte ó da formalización do contrato con posibilidade de prórroga por un período igual ou inferior, por mutuo acordo entre as partes, sen que a duración total supere os dous (2) anos. Aplicación orzamentaria: 03318-1553-210.00 Trámite do expediente: urxente Procedemento: aberto con pluralidade de criterios de valoración -IMPORTE SEN IVE: 95.000,00 € -IMPORTE DO IVE (21%): 19.950,00 € -IMPORTE TOTAL: 114.950,00 € 5) GARANTÍA DEFINITIVA: 5% do importe de adxudicación excluído o IVE.6) CLASIFICACIÓN: non se esixe 7) OUTROS REQUISITOS ESIXIDOS: Requisitos específicos para acreditar a solvencia económico e financeira e solvencia técnica. (Cláusula 11. E do prego de claúsulas administrativas). 1. Oferta técnica: 100 puntos -Memoria descritiva dos medios humanos e materiais adicados ao contrato e incremento dos recursos humanos mínimos: ata 70 puntos. -Memoria de prevención de riscos laborais: ata 15 puntos. -Programa de actuacións medioambientais: ata 15 puntos.2. Oferta económica: 100 puntos. Entidade: Concello de Ferrol Dependencia: Unidade de Contratación Enderezo: praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Contratación Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos: www.ferrol.es (Sede electrónica Perfil do contratante). Data límite de presentación de ofertas: oito (8) días naturais contados dende o día seguinte ó da última publicación do anuncio de licitación no Perfil do contratante ou no BOP (se o último día para a presentación de ofertas coincidise en domingo ou festivo trasladaráse ó seguinte día hábil). Documentación que hai que presentar: a sinalada na cláusula 11 do prego de cláusulas administrativas. Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 11) APERTURA DAS OFERTAS: celebrarase no lugar, data e hora que se sinale no perfil do contratante.12) GASTOS DE ANUNCIOS: serán por conta do adxudicatario. Ferrol, 28 de maio de 2013 O concelleiro delegado de Urbanismo, Infraestructuras e Contratación Asdo.: Guillermo Evia Pérez
06/06/2013 | Administración LocalMunicipal
Negreira
Anuncio relativo á conta xeral do orzamento do Concello de Negreira do ano 2012

ANUNCIO Informada a conta xeral do orzamento do Concello de Negreira do ano 2012 pola Comisión Especial de Contas desta entidade, exponse ó público durante o prazo de 15 días, durante os cales e 8 días máis as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril, así como do artigo 212.3º do RDL 2/2004, do 5 de marzo, polo que se aproba o texto refundido da Lei reguladora das facendas locais. Negreira, 30 de maio de 2013. José Blanco Pazos Alcalde-presidente
06/06/2013 | Administración LocalMunicipal
A Laracha
Aprobación inicial da modificación da ordenanza fiscal nº 13, reguladora da taxa por rede de sumidoiros

O Pleno do Concello en sesión ordinaria de data vintenove de maio de 2013, aprobou provisionalmente a modificación da Ordenanza Fiscal número 13, reguladora da taxa por rede de sumidoiros. O mencionado acordo exponse ao público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automáticamente a definitivo, sen necesidade de acordo plenario. A Laracha, 29 de maio do 2013. O alcalde José Manuel López Varela
06/06/2013 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de inicio de expedientes sancionadores en materia de tráfico

EDICTO Notificación de inicio de expedientes sancionadores en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación do inicio dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Os expedientes obran no Departamento de Xestión de Multas deste Concello. O interesado dispón dun prazo de 20 días naturais, contados a partires do día seguinte ó da publicación deste anuncio, para presentar por escrito no rexistro do Concello ou de calquera outra administración publica, as alegacións que na súa defensa xulguen conveniente, aportando todos os documentos ou probas que consideren oportunos. O pago da multa poderá facerse efectivo dentro dos vinte días naturais seguintes a publicación deste edicto cunha reducción do 50% sobre a contía fixada. Para poder facer dito pago e preciso carta de pago que será emitida na oficina de Xestión de Multas (rúa Galeras, n.º 13-baixo, 15705 Santiago de Compostela). Dito pago implicará a renuncia a formular alegacións e a terminación do procedemento sen necesidade de ditar resolución expresa. Santiago, a 20 de maio de 2013. XEFE DA UNIDADE DE TRAMITACIÓN DE DENUNCIAS D. CARLOS ALFONSO MARTIN TOLDRA SUR
06/06/2013 | Administración LocalMunicipal
A Capela
Anuncio aprobación do Padrón fiscal do segundo trimestre RSU 2013

O padrón fiscal da taxa de prestación do servizo de recollida e tratamento de RSU correspondente ao 2º trimestre do exercicio 2013, foi aprobado por resolución da alcaldía do día 27 de maio de 2013. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei Reguladora das Facendas Locais, no prazo dun mes, contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente o recurso Contencioso-Administrativo no prazo de dous meses, contados dende o día seguinte ao da notificación a dita resolución. Senon recaera resolución no prazo dun mes a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos jurídicos establecidos nos artigos 43 e 44 da Lei 30/1992, do 26 de novembro, do réxime jurídico das administracións públicas e do procedemento administrativo común. Non obstante, se se considera convinte, poderase empregar e ejercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de cobranza en voluntaria será o comprendido entre os días 1 e 31 de xullo de 2013. Os contribuíntes poderán efectuar o pagamento da débeda tributaria do seguinte xeito: a) Na caixa da Casa do Concello en horas de oficina. b) Na entidade colaboradora NovaGaliciabanco, S. A, presentando o correspondente recibo. c) Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada aos efectos en Novacaixagalicia. Unha vez rematado o prazo de pagamento en voluntaria sinalado, os débitos non satisfeitos entrarán no período ejecutivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 27 de maio de 2013 O alcalde, Manuel Meizoso López
06/06/2013 | Administración LocalMunicipal
Noia
Administración Financeira. Intervención
Aprobación definitiva do expediente de crédito extraordinario número 1/2013

ANUNCIO Aprobación definitiva do expediente de crédito extraordinario número 1/2013 sobre o orzamento municipal de 2012 prorrogado. Rematado o prazo de exposición ó público do acordo plenario de aprobación inicial do expediente de crédito extraordinario número 1/2013, de data 29 de abril, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169 do texto refundido da Lei reguladora das facendas locais e 38.3 en relación 20.1 do Real decreto 500/1990, do 20 de abril. En cumprimento dos artigos 169.3 da citada Lei e 20.3 do Real decreto 500/1990, do 20 de abril, a que remiten, respectivamente, os artigos 177.2 de aquela e 38.1 de este, faise público o resumo por capítulos do estado de ingresos e gastos trala aprobación do devandito expediente: ESTADO DE GASTOS ESTADO DE INGRESOS En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 30 de maio de 2013. O alcalde Rafael García Guerrero
06/06/2013 | Administración LocalMunicipal
Boimorto
Aprobación conta xeral 2012

Formulada e rendida a conta xeral deste Concello correspondente ao exercicio 2012, e informada pola Comisión Especial de Contas, exponse ao público, cos documentos que a xustifican, na Secretaría desde Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artigos 116 da Lei 7/1985, reguladora das bases do réxime local, e 212 do texto refundido da Lei reguladora das facendas locais, aprobada polo Real decreto lexislativo 2/2004. Boimorto 29/05/2013 O Alcalde: Asdo.- José Ignacio Portos Vázquez
06/06/2013 | Administración LocalMunicipal
Betanzos
Baixas no padrón por caducidade - ENCSARP 2013

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 20 de maio do 2013: “A Lei orgánica 14/2003, do 20 de novembro, mediante o seu artigo terceiro modificou, entre outros, o artigo 16 da Lei 7/1985, do 2 de abril, reguladora das bases de réxime local (en adiante LBRL). A dita modificación establece a renovación periódica, cada dous anos, das inscricións dos estranxeiros non-comunitarios sen autorización de residencia permanente no Padrón, así como a caducidade das ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, e en uso das atribucións que me confire o art.21.1. a) da LBRL, 1º.- Declarar a caducidade das inscricións no Padrón municipal de habitantes deste concello das personas que se relacionan a continuación, por non ter renovada a súa inscrición padroal no prazo, xa transcorrido, de dous anos, acordando así mesmo a súa baixa no referido padrón: 2º.- A declaración da baixa terá efecto na data de recepción da notificación á persona interesada, ou ben, na data de publicación da presente resolución no Boletín Oficial da Provincia, de ser necesaria tal publicación”. Betanzos, 30 de xuño do 2013 O secretario Asdo.: Cristóbal Víctor Fraga Bermejo.
06/06/2013 | Administración LocalMunicipal
Cabanas
Aprobación inicial de expediente de modificación de crédito 2/13

EDICTO O Pleno da Corporación, en sesión extraordinaria realizada o día 29 de maio de 2013, aprobou o expediente de modificación de créditos número 2/13, por importe de sesenta e oito mil douscentos setenta e tres euros con sesenta e sete céntimos (68.273,67 euros); no cumprimento do disposto no artigo 177 en relación co 169 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, sométese a información pública na Secretaría do Concello, por prazo de quince días hábiles, que se contarán desde o seguinte ó da inserción do presente anuncio no Boletín Oficial da Provincia, co fin de que poida examinarse ó expediente e presenta-las reclamacións que se consideren oportunas, que serán dirixidas o Sr. alcalde-presidente deste Concello. Cabanas, 30 de maio de 2013. O alcalde Asdo.: Germán Castrillón Permuy
06/06/2013 | Administración LocalMunicipal
Betanzos
Xestión servizo público de comedor e madrugadores no CEIP Público Vales Villamarín

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: xestión servizo público de comedor e madrugadores no CEIP “Vales Villamarín” a) Tramitación: ordinaria b) Forma: Procedemento aberto con multiplicidade de criterios 4.-Presuposto base de licitación.: Tarifas do servizo que resulten do establecido no prego de cláusulas administrativas e técnicas Provisional: non se esixe Definitiva: 6.931, 00€ a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta as 12:00 do último día de presentación de proposicións a) Data límite de presentación: 15 días naturais contados a partir do día seguinte da publicación deste anuncio no BOLETIN OFICIAL DA PROVINCIA, finalizando o prazo ás 14:00 b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 (Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: terceiro día hábil seguinte ao de finalización do prazo de presentación deproposicións, pasando ao luns de rematar en sábado e) Hora: 13 horas Betanzos, 4 de xuño 2013 O ALCALDE, Asdo: José Ramón García Vázquez
06/06/2013 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de requirimentos de identificación do condutor de expedientes sancionadores en materia de tráfico

Edicto de notificación de requirimento de identificación do condutor de expedientes sancionadores en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación dos requerimientos de identificación do condutor dos vehículos denunciados por infraccións de tráfico dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Ao amparo do establecido no artigo 9. bis 1a) do RD 339/1990, do 2 de marzo, sobre a Lei de tráfico, requírese ao denunciado que se cita, titular do vehículo obxeto da denuncia, para que identifique ao condutor no momento da infracción, no prazo de 15 días naturais a partir da presente publicación. No caso de non atender o presente requirimento (ou facelo de forma non veraz) no prazo indicado será sancionado como autor dunha infracción moi grave prevista no artigo 65.5j). Os expedientes obran no Departamento de Xestión de Multas deste Concello. A identificación poderá realizarse dirixindo un escrito co nome, apelidos e o número do permiso de conducir ou licencia de conducción que permita a súa identificación no Rexistro de Condutores así como o enderezo completo do mesmo a efecto de notificacións, ao Rexistro Xeral do Concello de Santiago ou ben a través dos rexistros auxiliares do Concello ou en calquera outro lugar dos previstos no artigo 38 da Lei 30/1992, de réxime xurídico das administracións públicas e procedemento administrativo común. Santiago, a 20 de maio de 2013. XEFE DA UNIDADE DE TRAMITACIÓN DE DENUNCIAS D. VICENTE AURELIO LUIS OCTAVIO CASTERAS LANGARIKA
06/06/2013 | Administración LocalMunicipal
Frades
Padrón recollida residuos sólidos urbáns

Este Concello procedeu a aprobación do Padrón de recollida de residuos sólidos urbans, publicándose por espazo de quince días hábiles a fin de que, no seu caso, os interesados poidan examinalo e facer as observacións ou reclamacións que estimen oportunas. FRADES, 29 de maio de 2013. Fdo. D. Florentino Antonio Lajo Barutel. Alcalde – Presidente de Frades
07/06/2013 | Administración LocalMunicipal
Arteixo
Secretaría Xeral
Vehículos abandonados en la vía pública

Refª.: EMS/2013/A-08/2 Asunto: publicación no BOP Presumido o abandono dos vehículos que de seguido se relacionan, segundo o establecido no artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade vial aprobado polo Real decreto lexislativo 339/1990, de 2 de marzo, e a fin de que sirva de notificación aos seus propietarios nos termos establecidos no art.59.5 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a seguinte relación co fin de que as persoas que acrediten ser os seus lexítimos donos procedan a retíralos dentro dun prazo de 15 días contados a partir do seguinte ao da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano e a sua baixa de oficio no Rexistro central de vehículos. Arteixo, 28 de mayo de 2013 Carlos Calvelo Martínez Alcalde-Presidente do Concello de Arteixo
07/06/2013 | Administración LocalMunicipal
Pontedeume
Convocatoria pública para autorizacións de venda ambulante ou non sedentaria

Convocatoria pública para autorizacións de venda ambulante ou non sedentaria O Pleno do Concello, en sesión ordinaria celebrada o día 23 de febreiro de 2012, aprobou a Ordenanza municipal de venda ambulante ou non sedentaria do Concello de Pontedeume, publicándose o texto íntegro da Ordenanza no BOP n.º 75, do 20.04.2012. Consonte cos informes obrantes no expediente administrativo que poñen de manifesto a existencia de vacantes para instalarse no feirón municipal dos sábados, de conformidade co disposto nos artigos 4.2 e 8 da Ordenanza Municipal, convócase o procedemento para o outorgamento de autorizacións de venda ambulante ou non sedentaria, procedendo á apertura dun prazo dun mes, contado dende a publicación deste anuncio no BOP, para que os interesados ou os seus representantes debidamente autorizados soliciten en impreso normalizado a autorización para o exercicio da actividade, coa que se achegará a documentación sinalada no citado artigo 8. De conformidade co previsto no artigo 35. f) da Lei 30/1992, de réxime xurídico das administracións públicas e do procedemento administrativo común, os solicitantes noutros procedementos de autorización de venda ambulante ou non sedentaria que teñan presentado no Concello de Pontedeume a documentación relacionada no devandito artigo 8, poderán absterse de presentala, cumplimentando, xunto coa solicitude ao abeiro desta nova convocatoria, o anexo ao impreso normalizado que se lles facilitará nas oficinas xerais municipais, sempre que a devandita documentación estea vixente. Pontedeume, 30 de maio de 2013. O ALCALDE Gabriel Torrente Piñeiro
07/06/2013 | Administración LocalMunicipal
Touro
Edicto de exposición pública do padrón de taxas por servizos de subministración de auga e conservación de contadores, saneamento e depuración de augas residuaisEdicto de exposición pública do padrón de taxas por servizos de subministración de auga e conservación de contadores, saneamento e depuración de augas residuais

EDICTO Exposición pública do padrón das taxas polos servizos de subministración de auga e conservación de contadores e saneamento e depuración de augas residuais Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 1.º trimestre de 2013, o citado padrón estará a disposición do público durante 15 días dende a publicación do presente anuncio no BOP na oficina de ESPINA & DELFÍN, S. L. sita na rúa Eduardo Blanco Amor, n.º 3-baixo Fonte Díaz, 15822 Touro, teléfono 981517283, en horario de 9.00 a 13.30 horas, os martes e os venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse perante o Sr. alcalde o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres, en período voluntario ate ó vindeiro 30 de xuño. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Touro, 24 de maio de 2013 O alcalde Asdo.: Ignacio Codesido Barreiro
07/06/2013 | Administración LocalMunicipal
Lousame
Ordenanza fiscal reguladora taxa expedición de documentos administrativos

O Pleno do Concello, en sesión ordinaria que tivo lugar o día 16 de maio de 2013, adoptou o acordo de aprobar inicialmente modificación da “ORDENANZA FISCAL REGULADORA DA TAXA POR EXPEDICIÓN DE DOCUMENTOS ADMINISTRATIVOS”. O expediente de aprobación exponse ó público nas oficinas municipais por un prazo de 30 días hábiles, contados a partir do seguinte ó da publicación deste edicto no BOP de A Coruña, para xeral coñecemento e presentación de reclamacións, si fora o caso, por parte daquelas persoas interesadas no mesmo, en cumprimento do artigo 17 do R. D Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Se non se presentasen reclamacións entenderase definitivamente adoptado o acordo de aprobación provisional, procedéndose a publicación do mesmo e a do texto íntegro da Ordenanza. Lousame, 21 de maio de 2013. A alcaldesa. Asdo.: Mª Teresa Villaverde Pais.
07/06/2013 | Administración LocalMunicipal
Cesuras
Anuncio de exposición pública da conta xeral do Concello do exercizo 2012

Formulada e rendida a Conta Xeral desta Entidade correspondente ao exercizo de 2012, integrada polas contas e estados a que fai referencia o artigo 209 do RDL 2/2004, do 5 de marzo, polo que se aproba o Texto refundido da lei reguladora das facendas locais, e informada pola Comisión Especial de Contas, exponse ao público, cos documentos que a xustifican, na Secretaría deste Concello, polo espacio de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados poidan examinala e formular por escrito as reclamacións, reparos e observacións que estimen pertinentes, durante o dito prazo de exposición e os oito días seguintes, de conformidade co disposto no artigo 193 do citado texto legal e demais disposicións corcordantes vixentes. Cesuras, 30 de maio de 2013.- O ALCALDE EN FUNCIÓNS, Asdo.: José Sánchez Carro.
07/06/2013 | Administración LocalMunicipal
Santiago de Compostela
Área de Servizos Sociais
Información pública: aprobación inicial da Ordenanza reguladora do servizo municipal de axuda no fogar do Concello de Santiago de Compostela

O Pleno da corporación do Concello de Santiago de Compostela na sesión ordinaria que tivo lugar o día 30 de maio de 2013, aprobou inicialmente a Ordenanza reguladora do servizo municipal de axuda no fogar do Concello de Santiago de Compostela. En cumprimento do disposto no artigo 49 da Lei 7/1985, do 2 de abril, reguladora das Bases de Réxime Local, modificada pola Lei 57/2003, do 16 de decembro, de medidas para a modernización do goberno local, sométese ao trámite de información pública e audiencia aos interesados por un prazo de 30 días, para os efectos de presentación de reclamacións ou suxestións. De non habelas, entenderase definitivamente adoptado o acordo ata entón provisional. O texto da ordenanza estará exposto no taboleiro de anuncios da Casa do Concello (Praza do Obradoiro, s/n) e no da Area de Servizos Sociais (rúa Isaac Díaz Pardo, 2 – 4 (Zona de Galeras)), así como na páxina web do concello www.santiagodecompostela.org (normativa municipal en tramitación). Santiago de Compostela, 31 de maio de 2013 O Alcalde, Ángel Benito Currás Fernández
07/06/2013 | Administración LocalMunicipal
Malpica de Bergantiños
Recadación
Aprobación inicial de ordenanza municipal reguladora do exercicio de actividades de apertura de establecementos e da relación de determinadas obras menoresAprobación inicial de ordenanza municipal reguladora do exercicio de actividades de apertura de establecementos e da relación de determinadas obras menores

O Pleno do Concello de Malpica de Bergantiños en sesión ordinaria celebrada en data de 30 de maio de 2013, acordou a aprobación inicial da “Ordenanza municipal reguladora do exercicio de actividades de apertura de establecementos e da realización de determinadas obras menores”. En cumprimento do disposto nos artigos 49 da Lei 7/1985, reguladora das Bases de Réxime Local, no artigo 56 do Real Decreto Lexislativo 781/1986 de 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, a contar dende o día seguinte á inserción deste anuncio no BOP, para que poida ser examinado e se presenten as reclamacións que se estimen oportunas. Se transcorrido o citado prazo non fosen presentadas alegacións, considerarase aprobado definitivamente o citado acordo. Malpica de Bergantiños a 31 de maio de 2013. O alcalde. Asdo.: Eduardo José Parga Veiga.
07/06/2013 | Administración LocalMunicipal
Vimianzo
Conta xeral 2012

Formulada e rendida a conta xeral do exercicio de 2012 e informada favorablemente pola Comisión Especial de Contas en sesión de data 30 de maio de 2013, sométese a información pública na Intervención deste Concello polo prazo de quince días, durante os cales e oito máis, os interesados poderán presentar as reclamacións, reparos e observacións que estimen convenientes, ó abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais. Vimianzo, 30 de maio de 2013. O alcalde Asdo.: Manuel Antelo Pazos
07/06/2013 | Administración LocalMunicipal
Touro
Publicación da formalización do contrato para a prestación do servizo de axuda no fogar no Concello de Touro

ANUNCIO Publicación da formalización do contrato para a prestación do servizo de axuda no fogar no Concello de Touro. – Contrato: servizo de axuda no fogar. – Órgano contratante: Pleno do Concello. – Data adxudicación: 15 de maio de 2013. – Empresa adxudicataria: John Lawrence Lopez de Vallejo Marmi (O Espertar). – Importe do contrato: 11,88 euros/hora de servizos prestados, excluído o IVE. – Duración do contrato: 2 anos, prorrogables ata un máximo de 4 anos. – Data de subscrición do contrato: 18 de maio de 2013. O que se fai público, de conformidade co establecido no artigo 154 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público. Touro, 29 de maio de 2013. O ALCALDE Asdo.: Ignacio Codesido Barreiro
07/06/2013 | Administración LocalMunicipal
As Pontes de García Rodríguez
Xestión Tributaria
Publicación do acordo provisional da modificación da ordenanza fiscal nº 11 reguladora da taxa pola utilización da piscina e instalacións polideportivas municipais

O Pleno do Concello en sesión extraordinaria, celebrada o día 14 de maio de 2013, adoptou, entre outros, o seguinte acordo de aprobación con carácter provisional: De acordo co establecido no artigo 17.1 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre modificación de ordenanzas fiscais, relativo á aprobación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todo os que teñan a condición de interesados, segundo o establecido no artigo 18 do devandito texto legal, poderán examinar os expedientes nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado e aprobando a redacción definitiva da ordenanza. No caso de que non se teñan presentado reclamacións, o acordo ata entón provisional entenderanse definitivamente adoptado, sen necesidade de novo acordo plenario. As Pontes de Julio Felipe Litvinov Slaveykov, 31 de maio de 2013 O alcalde Valentín González Formoso
07/06/2013 | Administración LocalMunicipal
Porto do Son
Aprobación padrón fiscal subministración de auga 3º trimestre 2012

D. José Luis Oujo Pouso, Alcalde – Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local Dado que polo servizo de recadación xa foi elaborado o padrón fiscal da taxa por subministración de auga, sumidoiros, canon da auga e coeficiente de vertedura, correspondente ó 3º trimestre de 2012 PRIMEIRO: Aprobar o padrón fiscal referenciado, por un importe total de 135.728,70 euros (cento trinta e cinco mil setecentos vinteoito euros con setenta e un céntimos), desglosados nos seguintes conceptos: - Subministración de auga: 78.042,82 euros (setenta e oito mil corenta e dous euros, con oitenta e dous céntimos) - I. V. E.: 7.805,58 euros (sete mil oitocentos cinco euros, con cincuenta e oito céntimos) - Sumidoiros: 13.215,38 euros (trece mil douscentos quince euros con trinta e oito céntimos) - Canon da auga: 24.081,75 euros (vintecatro mil oitenta e un euros con setenta e cinco céntimos) - Coeficiente de vertedura: 12.583,17 (doce mil cincocentos oitenta e tres euros con dezasete céntimos e que comeza por A Parada S. C. e remata por Zas Arregui, Rafael; sendo o número total de recibos de: 3762 (tres mil setecentos sesenta e dous). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Porto do Son, 27 de maio de 2013 O Alcalde Asdo) José Luis Oujo Pouso
07/06/2013 | Administración LocalMunicipal
Laxe
Ocupación directa urbanizable D-1

Por acordo da Xunta de Goberno Local de data 23 de maio de 2013, aprobouse inicialmente a relación de bens e dereitos afectados pola ocupación directa dos terreos ubicados na zona de Cabo de Area desta Vila de Laxe e municipio calificados polo PXOM vixente como sistemas xerais e equipamento deportivo, incluíndose os aproveitamento urbanístico que lle corresponde os titulares e a unidade de execución onde terán que facerse efectivos os seus dereitos. De conformidade co disposto no artigo 170 da Lei 9/2002, de 20 de decembro, de Ordenación Urbanística e Protección do Medio Rural de Galicia, sometese a información pública polo prazo de vinte días, a contar dende o dia seguinte o da publicación do presente anuncio en este BOP de A Coruña. Durante dito prazo, poderase examinar por calquera interesado nas oficinas do concello, para que se formulen as alegacións que estimen axeitadas. Laxe, 31 de maio de 2013 O alcalde Antonio Carracedo Sacedón
07/06/2013 | Administración LocalMunicipal
Valdoviño
Expediente de investigación de titularidade de camiño

Iniciado expediente para investigar a titularidade da prolongación do camino sito en Lugar de Pazos, Loira, Valdoviño, con número de activo 1C.2.0047 do inventario aprobado inicialmente en data de 15 de outubro de 2007, por resolución de alcaldía con data 19 de abril de 2013, de conformidade co artigo 49 do Real Decreto 1372/1986 de 13 de xuño polo que se aproba o Regulamento de Bens das Entidades Locais, sométese a información pública, polo prazo de quince días hábiles, a contar desde o día seguinte ao de publicación do presente anuncio neste Boletín Oficial da Provincia da Coruña. En Valdoviño, a 26 de abril de 2013 O Alcalde ASINADO: José Antonio Vigo Lago
07/06/2013 | Administración LocalMunicipal
Culleredo
Medio, Obras e Servizos
Expediente 188/2013 limpeza de fincas D. Benito Doldan BlancoExpediente 188/2013 limpeza de fincas D. Benito Doldan Blanco

Visto a denuncia presentada en data 08/03/2013 que obra no expediente. Visto o informe realizado pola enxeñeira técnica agrícola adscrita a esta área de data 1/4/2013. A valoración concretada en relación cos custes dos traballos, en aplicación do prezo público pola prestación do servizo de tala e roza no Concello de Culleredo, publicado no Boletín Oficial da Provincia de A Coruña de data 5 de outubro de 2010, concrétase en 1300,29 €. Taxa que deberá ser abonada polo propietario en execución subsidiaria, de non efectuar por se mesmo os traballos pertinentes. Visto que os feitos e actuacións relacionados no informe, encaixan nas causas legalmente previstas nos artigos 7, 21 e 22 da Lei 3/2007, de 9 de abril, de prevención e defensa contra los incendios forestais de Galicia, para a asistencia do deber de conservación en relación coas previsións do artigo 199 da Lei 9/2002, de 30 de decembro, de ordenación urbanística e protección do medio rural de Galicia. Primeiro.- Incoar expediente sobre orde de execución para o restablecemento das condicións de seguridade e salubridade, de acordo co deber de conservación establecido no artigo 199 da Lei 9/2002, de 30 de decembro, de ordenación urbanística e protección do medio rural de Galicia, e en relación coas previsións dos artigos 7, 21 e 22 da Lei 3/2007, de 9 de abril, de prevención e defensa contra os incendios forestais de Galicia, respecto do terreo propiedade de Don BENITO DOLDAN BLANCO, sito na referencia catastral 15031AO16001480000OJ. Segundo.- Indicar ao interesado o dereito que ten de formular alegacións e aportar os documentos que estime pertinentes, antes do trámite de audiencia, así como a coñecer en todo momento o estado de tramitación do procedemento. De conformidade co disposto no artigo 84 da Lei 30/1992, de 26 de novembro, de Réxime xurídico das Administracións Públicas e do Procedemento Administrativo Común, conceder ao interesado trámite de audiencia poñéndolle de manifesto o expediente, aos efectos de que durante o prazo de QUINCE DÍAS, a contar dende o seguinte ó da notificación da presente resolución, formule cantas alegacións e presente cantos documentos ou informacións estime adecuadas e, no seu caso, propoña probas concretando os medios dos que pretende valerse. Notificar a presente resolución ao interesado, facéndolle constar que por tratarse dun acto de trámite, contra a presente non cabe recurso, ser prexuízo de que poda formular as alegacións para súa consideracións na resolución que poña fin ó procedemento.“ Culleredo, 31 de maio de 2013 O Concelleiro delegado da área de Medio Ambiente, Servizos e Obras Asdo. Narciso Marzoa Martínez P. D. (Resolución de 10.05.2013, B. O. P. Nº 99 de 27.05.2013)
07/06/2013 | Administración LocalMunicipal
Vimianzo
Modificación da Ordenanza número 27 reguladora do prezo público do servizo de axuda fogar

Aprobada inicialmente por acordo plenario de data 25/05/2013 a modificación da Ordenanza nº 27, reguladora do prezo público do servizo de axuda no fogar, e en cumprimento do disposto no artigo 49 da Lei 7/1985, Reguladora das Bases de Réxime Local, ábrese un período de 30 días contados a partir da inserción deste anuncio no Boletín Oficial da Provincia para que calquera persoa física ou xurídica poida examinar os expedientes na Secretaría deste Concello e formular as alegacións e suxestións que consideren convenientes. Así mesmo comunícase que transcorrido o devandito prazo sen que se produciran alegacións, a modificación da ordenanza considerarase aprobada definitivamente. Vimianzo, 30 de maio de 2013 O ALCALDE Manuel Antelo Pazos